Lancia Y

Lancia Y10, Y, Ypsilon (1985–) er flere småbiler (bybiler, minibiler) fra italienske Lancia. Navnet "Y" er av greske ypsilon og en av flere betegnelser Lancia brukte (andre var Beta, Gamma, Kappa). Over to millioner er produsert frem til 2011, hvorav noen få ble solgt ny i Norge.

Lancia Y10 (1985–1996) var basert på Fiat Panda og også solgt som Autobianchi Y10. Om lag  ble laget i mange varianter, noen med turbo og andre med firehjulsdrift. De fleste fikk Fiats nyutviklede 1-liters F.I.R.E.-motor (Fully Integrated Robotized Engine). Spesialutgavene Y10 Fila, Martini og Missioni hadde kosmetiske variasjoner. Serie II og III fra 1989 og 1992 handlet også om kosmetiske endringer.

Lancia Y (1996–2003) var tegnet av Enrico Fumia og bygd i Melfi sør for Roma i omkring  eksemplarer. Motorene var 1 og 1.2-liters F.I.R.E. Y ble den første som fikk innsatt SuperFIRE med 16 ventiler og bensininnsprøytning. Utgaven Cosmopolitan var helhvit og luksuriøs, mens Elefantino Rosso (1997–2003) var sportslig (varianten Blue, Red og Blues solgte i over ). Den røde elefanten var Lancias løpsikon fra 1950-tallet.Lancia Ypsilon S Momodesign  fra Boldride.com i 2013, delvis basert på Lancias pressemelding. Små kosmetiske endringer kom i 2000.

Lancia Ypsilon I (2003–2011, Tipo 840) ble bygd på samme plattform som Fiat Punto, først i Melfi og fra 2005 ved Palermo på Sicilia. Motorer var 1.2 og 1.4-liters F.I.R.E, såvel som 1.3-liters diesel (Fiat multijet). Spesialutgaver var Ypsilon Momo, ModaMilano, Versus by Versace, den rosa Elle og Unyca. I 2005 laget Zagato en 150-hesters Ypsilon Sport.

Lancia Ypsilon II (2011–2023, Tipo 846) er etter alliansen med amerikanske Chrysler også solgt i England og Irland (men ikke USA) som Chrysler Ypsilon. Den er bygd i Tychy i Polen på Fiat sin Mini-plattform og fås også som 5-dørs. Motorer var 1.2-liters F.I.R.E. og 0.9-liters Fiat Twinair, samt 1.3-liters diesel. I 2014 kom utgaven MomoDesign og Elefantino (igjen). Ellers kom Ypsilon II i den luksuriøse utgaven Diamond og ungdomsutgaven Black&Red. Et revidert utseende ble lansert i 2016. I likhet med sine forgjengere fikk den bare to av fem stjerner i Euro NCAP.Lancia Ypsilon fra Euro NCAP, 2015.

Lancia Ypsilon EL (2024–) er bygd på Stellantis sin felles elbil-plattform e-CMP. Den har 156 hk.Lancia Ypsilon - ny modell, gammel teknologi i elbil24.no den 23. februar 2024. En hybrid kan også fås med 1,2 liter motor på 100 hk.

 Referanser 

 Eksterne lenker 



Y
Kategori:Bilmodeller introdusert i 1985
Kategori:Bilmodeller introdusert i 1996
Kategori:Bilmodeller introdusert i 2003
Kategori:Bilmodeller introdusert i 2011
Kategori:Bilmodeller introdusert i 2024
Kategori:Elbiler